
ქალაქ თბილისის მუნიციპალიტეტის მომსახურე ბანკის შესარჩევი საკონკურსო კომისია აცხადებს ქ. თბილისის მუნიციპალიტეტის მომსახურე ბანკის შესარჩევ კონკურსს
კონკურსის საგანია: ეროვნული ვალუტის ანგარიშზე არსებულ მიმდინარე ნაშთზე დასარიცხი წლიური საპროცენტო სარგებლის განსაზღვრა და ძირითადი საბანკო მომსახურების პირობების დადგენა.

კონკურსში მონაწილეობა შეიძლება მიიღონ საბანკო დაწესებულებებმა, რომლებიც განაცხადის შესაბამისად საკონკურსო კომისიის სამდივნოში წარმოადგენენ კონკურსში მონაწილეობის შესახებ განცხადებას და საკონკურსო დოკუმენტაციას.

1. კონკურსის ჩატარების თარიღი განისაზღვროს 2018 წლის 15 ივნისი, 1300   საათი. კონკურსის ჩატარების ადგილი: ქ. თბილისის მუნიციპალიტეტის მერიის ადმინისტრაციული შენობა, მისამართი: ქ. თბილისი, ჟ. შარტავას ქ. N7, მე-20 სართული. პრეტენდენტები რეგისტრაციას გაივლიან კონკურსის დაწყებამდე 30 წუთით ადრე, კომისიის სამდივნოში.
2. კონკურსის ზოგადი პირობები:
ა) საკონკურსო განცხადებისა და დოკუმენტაციის მიღება განხორციელდება 2018 წლის 7 ივნისიდან 2018 წლის 12 ივნისის 18:00 საათამდე;
ბ) საბუთების მიღება საკონკურსო კომისიის სამდივნოში იწარმოებს ყოველდღე, შაბათ-კვირის გარდა, 09:30-დან 18:00 საათამდე, შესვენება 13:00 საათიდან 14:00 საათამდე, ქალაქ თბილისის მუნიციპალიტეტის მერიის ადმინისტრაციულ შენობაში, მისამართზე: ქ. თბილისი. ჟ. შარტავას ქ. N7, მე-12 სართული, ოთახი 1204, ტელ: 032 237 84 93, 577 15 70 57 ან/და  032 237 87 44, 577 77 55 48, 577 15 75 95. დაგვიანებით შემოსული განცხადება არ მიიღება. 
3. პრეტენდენტის განცხადებას თან უნდა ერთვოდეს:
ა) ეროვნული ბანკის მიერ გაცემული საბანკო საქმიანობის შესახებ ლიცენზიის ნოტარიულად დამოწმებული ასლი;
ბ) ცნობა შესაბამისი დაწესებულებიდან, რომ საბანკო დაწესებულება არ იმყოფება დროებითი ადმინისტრაციის რეჟიმში;
გ) ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან;
დ) ცნობა მეწარმეთა და არასამეწარმეო (არაკომერციული) იურიდიული პირების რეესტრიდან საჯარო სამართლებრივი შეზღუდვის არ არსებობის შესახებ;
ე) საკონკურსო პირობების შესრულების უზრუნველყოფის უპირობო გამოუთხოვადი წერილობითი დოკუმენტი, მოქმედი არანაკლებ 2018 წლის 30 ივნისამდე, რომლითაც ბანკი იღებს ვალდებულებას კონკურსში გამარჯვებულად გამოცხადების შემდეგ ხელშეკრულების გაფორმებაზე უარის თქმის შემთხვევაში გადარიცხოს ქალაქ თბილისის მუნიციპალიტეტის მერიის სახაზინო ანგარიშზე 1 000 000 (ერთი მილიონი) ლარი;
ვ) საბანკო დაწესებულების უფლებამოსილი პირის ან მისი წარმომადგენლის მონაწილეობის შემთხვევაში, უფლებამოსილების დამადასტურებელი დოკუმენტის და პირადობის დამადასტურებელი დოკუმენტის ასლი; 
ზ) პრეტენდენტის მიერ წარმოდგენილი წინადადება, რომელიც უნდა შეესაბამებოდეს კონკურსის ძირითად პირობებს (დანართი N2), რომლის ყველა გვერდი უნდა იყოს ხელმოწერილი უფლებამოსილი პირის მიერ და კომისიის სამდივნოს ჩაბარდეს  დალუქული ფორმით. პრეტენდენტი შეზღუდული არ არის ძირითადი პირობებით დადგენილზე უკეთესი პირობა შესთავაზოს საკონკურსო კომისიას. პრეტენდენტს არ აქვს უფლება ძირითადი პირობები გააუარესოს.
4. პრეტენდენტის განცხადება და თანდართული დოკუმენტაცია წარმოდგენილი უნდა იყოს ორიგინალის (დედანის) სახით ან ნოტარიულად, მოქმედი კანონმდებლობის შესაბამისად, დამოწმებული ასლის სახით. 
5. პრეტენდენტის განცხადება და თანდართული დოკუმენტაცია წარმოდგენილი უნდა იყოს საქართველოს სახელმწიფო ენაზე. უცხო ენაზე შესრულებული დოკუმენტი წარმოდგენილი უნდა იყოს ნოტარიულად დამოწმებული თარგმანის სახით.
6. პრეტენდენტი კონკურსზე დაიშვება კომისიის სამდივნოში განცხადებისა და დოკუმენტაციის დადგენილ ვადაში სრულად წარმოდგენისა და რეგისტრაციის შემთხვევაში.
7. კონკურსი ჩატარებულად ჩაითვლება, თუ ერთი მონაწილე მაინც მიიღებს კონკურსში მონაწილეობას.
8. კონკურსი ჩატარდება ერთ ტურად.
          9. კონკურსის შედეგები გამოცხადდება საჯაროდ - ვებ-გვერდზე - www.tbilisi.gov.ge-ზე. 
         
შენიშვნა: პრეტენდენტი სრულიად აგებს პასუხს მის მიერ წარმოდგენილი დოკუმენტების უტყუარობაზე.











